laion/Wikipedia-Exotic huggingface dataset:
সৈয়দ আবদুস সামাদ

সৈয়দ আবদুস সামাদ (জন্ম:ডিসেম্বর ৬, ১৮৯৫ - মৃত্যু: ফেব্রুয়ারি ২, ১৯৬৪) এই ভারত উপমহাদেশের ফুটবল যাদুকর হিসেবে খ্যাত। উপমহাদেশের ফুটবলামোদীদের কাছে জাদুকর সামাদ নামে পরিচিত। ১৮৯৫ সালে, ভারতের পশ্চিমবঙ্গ রাজ্যের বর্ধমানে। কলকাতা এরিয়ান্স ক্লাবের দুঃখীরাম মজুমদারের কাছে তার ফুটবল শিক্ষা। এরিয়ান্স থেকে তাজ ক্লাবে যান। ১৯১৩ সালে রংপুরের তাজ ক্লাবের হয়ে কলিকাতায় খেলতে গিয়ে ফুটবল সংগঠকদের নজরে পড়েন। ১৯১৫ সালে কলিকাতা দ্বিতীয় বিভাগের ক্লাব এরিয়ান্স সামাদ কে দলভুক্ত করে। সেবার অনেকটা সামাদের অসাধারণ নৈপুন্যে এরিয়ান্স ক্লাব প্রথম বিভাগে খেলার যোগ্যতা অর্জন করে। ১৯২০ সালে সামাদ ইস্ট বেঙ্গল রেলওয়ে ক্লাবে যোগ দেন। ১৯২৪ সালে ভারতীয় জাতীয় দলের খেলোয়াড় হিসেবে তিনি বার্মা, যুক্তরাজ্য এবং চীন সফর করেন। বহু খেলায় তার ক্লাব হেরে গেলেও শ্রেষ্ঠ পুরস্কার পেয়েছেন ফুটবল জাদুকর সামাদ। ১৯২৭ সালে তিনি ঢাকার তৎকালীন শীর্ষ দল ভিক্টোরিয়া স্পোর্টিং ক্লাব এবং কলকাতার বিখ্যাত মোহনবাগান ক্লাবে খেলার জন্য চুক্তিবদ্ধ হন। ১৯৩৩ সালে তিনি কলিকাতা মোহামেডান স্পোর্টিং ক্লাবে যোগ দেন এবং এই ক্লাবে খেলেই তিনি ফুটবল থেকে অবসর নেন। বিভিন্ন সূত্র মতে তিনি ১৯৪১ সাল অর্থাৎ প্রায় ৫০ বছর বয়স পর্যন্ত ফুটবল খেলেছেন। ১৯৫৭ সালে তিনি পাকিস্তান জাতীয় ক্রীড়া পরিষদের বেতনভুক্ত ফুটবল কোচ হিসেবে চাকরি শুরু করেন। ১৯৬২ সালে পাকিস্তান সরকার তাকে রাষ্ট্রপতি পদক দিয়ে সম্মানিত করে। সামাদ ড্রিবলিং এবং গোলে লক্ষ্যভেদী শটের জন্য বিখ্যাত ছিলেন। ১৯৬৪ সালের ২রা ফেব্রুয়ারি পূর্ব পাকিস্তানের সৈয়দপুরে শেষ নিঃশ্বাস ত্যাগ করেন। http://www.prothomalo.com/sports/article/237973
গাঁজন

গাঁজন বা ফারমেন্টেশন (Fermentation) বলতে সাধারণ মানুষ অ্যালকোহল উৎপাদন বোঝে। বিভিন্ন শস্য ও ফল হতে গাঁজন প্রক্রিয়ায় বিয়ার ও মদ তৈরি করা হয়। ইংরেজি ফার্মেন্টেশন শব্দটি ল্যাটিন ফার্ভার (Fervere) শব্দ থেকে এসেছে। ফার্ভার অর্থ হল ফুটানো। ফল বা শস্যের নির্যাসের (extract) উপর ইস্ট এর জৈব-রাসায়নিক ক্রিয়ায় কার্বন ডাই অক্সাইড( CO 2 {\displaystyle {\ce {CO2}}} ) উৎপন্ন হয়। যখন এই কার্বন ডাই অক্সাইড বুদ্‌বুদ্‌ আকারে উপরে উঠে, তখন একে ফুটানো পানির মত মনে হয়। প্রাণরসায়নবিদ (Biochemist) ও ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশনের অর্থ ভিন্ন। প্রাণরসায়নবিদের কাছে ফারমেন্টেশন হল এক প্রকার জৈব-রাসায়নিক প্রক্রিয়া যেখানে জৈব যৌগ ইলেক্ট্রন (electon) গ্রহীতা বা ইলেক্ট্রন দাতা হিসেবে কাজ করে। অন্যদিকে ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশন হল অণুজীবের ব্যাপক আবাদের মাধ্যমে পণ্য উৎপাদন করা। প্রাণরসায়নবিদের সংজ্ঞা মতে গাজন শুধু মাত্র অবাত (Anaerobic respiration) শ্বসন প্রক্রিয়া। অপরদিকে, ইন্ডাস্ট্রিয়াল মাইক্রোবায়োলজিস্টরা অবাত ও সবাত (Aerobic respiration) উভয় ধরনের প্রক্রিয়াকে গাজন হিসেবে ধরা হয়। শিল্প ক্ষেত্রে পাঁচ প্রকার গাজন গুরুত্বপূর্ণ- যেক্ষেত্রে স্বয়ং অণুজীব (Biomass) পণ্য হিসেবে তৈরি হয়। যেক্ষেত্রে অণুজীবের উৎসেচক (Enzyme) তৈরি হয়। যেক্ষেত্রে অণুজীবের দ্বারা উৎপন্ন কোন যৌগ (Microbial Metabolite)তৈরি হয়। যেক্ষেত্রে রিকম্বিনেন্ট (Recombinant) পণ্য উৎপন্ন হয়। যেক্ষেত্রে ফারমেন্টারে (fermenter) যোগ করা কোন যৌগের পরিবর্তন সাধন (Modify) হয়। এই প্রক্রিয়াকে (Microbial Transformation) বলা হয়।
নেপালের জাতীয় সঙ্গীত

সয়ৌঁ থুংগা ফূলকা হামী (নেপালি: सयौँ थुंगा फूलका हामी) নেপালের জাতীয় সঙ্গীত। এই সঙ্গীতটি রচনা করেন কবি ব্যাকুল মাইলা এবং সুর দেন অম্বর গুরুং। ১৯৬২ সাল থেকে নেপালের জাতীয় সঙ্গীত ছিল রাষ্ট্রীয় গান যা রচনা করেন চক্রপাণি চালিশে ও সুর দেন বখত বাহাদুর বুধপির্থি। কিন্তু ২০০৬ সালের ১৯শে মে নেপালের রাজতন্ত্রের প্রতিনিধি সভার সার্বজনীন ঐকমত্যে এই গানকে নেপালের জাতীয় সঙ্গীত হিসেবে মানতে অরাজি হয় । এরই পরিপ্রেক্ষিতে জাতীয় সঙ্গীত নির্বাচক দল গঠিত হয়, যা ঐ বছর ৩০শে নভেম্বর কবি প্রদীপ কুমার রাই রচিত সয়ৌঁ থুংগা ফূলকা হামী গানটিকে নতুন জাতীয় সঙ্গীত হিসেবে নির্বাচন করে। ২০০৭ সালের ৩রা আগস্ট প্রতিনিধি সভা এই সঙ্গীতকে জাতীয় সঙ্গীতের মর্যাদা দান করে। প্রবেশদ্বার:  নেপাল
নেপালের জাতীয় পতাকা

নেপালের জাতীয় পতাকা (নেপালি: नेपालको झण्डा) বিশ্বের একমাত্র ত্রিভুজাকৃতির জাতীয় পতাকা। পতাকাটি দুটি একক ক্ষুদ্র পতাকার একটি সরলীকৃত সংমিশ্রণ, যা একটি দ্বৈত ক্ষুদ্র পকাকা হিসাবে পরিচিত। এটি পৃথিবীর একমাত্র অ-আয়তকার পতাকা। এর রক্তিম বর্ণ সাহসিকতা ও নেপালের জাতীয় ফুল রডোডেনড্রন ফুলের প্রতীক। নীল প্রান্ত শান্তির প্রতীক। ১৯৬২ সাল পর্যন্ত, পতাকার অর্ধ চন্দ্র ও সূর্য়্যের প্রতীকে মানুষের মুখ আংকিত থাকত। পরবর্তিতে পতাকা আধুনিকায়ন করতে তা বাদ দেয়া হয়। প্রবেশদ্বার:  নেপাল
ঈস্ট

ঈস্ট বা খামি বা গাঁজ (ইংরেজি: Yeast) একপ্রকার এককোষী ছত্রাক। বেশির ভাগ ইস্ট উচ্চ শ্রেণির অ্যাসকোমাইসিটিস এর অন্তর্ভুক্ত। প্রথম খামিরটি কয়েকশো মিলিয়ন বছর আগে উদ্ভূত হয়েছিল এবং বর্তমানে কমপক্ষে ১৫০০ প্রজাতির ঈস্ট পাওয়া যায় । এগুলো সমস্ত ছত্রাক প্রজাতির ১% বলে অনুমান করা হয়। খামি এক ধরনের এককোষী মৃতজীবী ছত্রাক। এরা পাকা ফল, আখ, খেজুর, তাল ইত্যাদির মিষ্টি রসে জন্মায়। ঈস্ট সন্ধান প্রক্রিয়ায় ওই সব শর্করা জাতীয় খাদ্য গেঁজিয়ে অ্যালকোহল উৎপন্ন করে। অ্যালকোহল বিভিন্ন রকমের ঔষধ সংরক্ষণে ব্যবহার করা হয়। (ক) ঈস্টের দেহ একটিমাত্র কোষ নিয়ে গঠিত। (খ) এরা ক্লোরোফিল বিহীন মৃতজীবী উদ্ভিদ। (গ) খেজুর রস, তালরস, চিনির দ্রবণ ইত্যাদিতে প্রচুর পরিমাণে ঈস্ট জন্মাতে পারে। (ঘ) কোষে কোষপ্রাচীর, সাইটোপ্লাজম, নিউক্লিয়াস এবং কোষগহ্বর স্পষ্ট দেখা যায়। (ঙ) কোহল সন্ধান প্রক্রিয়ায় ঈস্ট সক্রিয় ভূমিকা নেয়। (চ) কোরকোদ্গম (Budding) পদ্ধতিতে এরা বংশ বিস্তার করে। ব্যবহার: ঈস্ট বা খামি থেকে ভিটামিন বি-কমপ্লেক্স ট্যাবলেট প্রস্তুত হয়। ঈস্ট থেকে প্রাপ্ত উৎসেচক বা এনজাইম বিভিন্ন শিল্পে ব্যবহৃত হয়। বেকারি শিল্পে ঈস্ট পাউরুটি, কেক প্রভৃতি খাবার তৈরি করার জন্যও ব্যবহার করা হয়। মদ উৎপাদনে ঈস্ট ব্যবহার করা হয়। তবে, আজকাল জেনেটিক্যালি মডিফায়েড ঈস্ট বেশি ব্যবহার হয়। তা খাওয়া স্বাস্থ্যের জন্য ক্ষতিকর। পুষ্টিগুণে পরিপূর্ণ ঈস্টকে ডিএক্টিভেটেড ঈস্ট হিসাবে বিক্রি করা হয়। এই ঈস্টে ভিটামিন বি-১২ বিদ্যমান, যেটা আমাদের খাবারে খুব কমই থাকে। এটা উদ্ভিজ্জ প্রোটিনে ভরপুর। সাথে থাকে আয়রন। এতে কোন প্রকারে চিনি থাকে না। আর নিরামিষভোজী মানুষেরা পনিরের বিকল্প হিসাবে এটা গ্রহণ করে থাকেন। yeast এসকোসাইসিটিস শ্রেণির ছত্রাক। এটি জৈব পদার্থ সমৃদ্ধ মাটি,পচনশীল, শাকসবজি, পাকা ফল, ফুলের মধু,শর্করা জাতীয় উদ্ভিদ ইত্যাদিতে প্রচুর পরিমাণে Yeast জন্মে। এসব জৈব পদার্থের উপর Yeast মৃতজীবী হিসেবে জন্মে থাকে। বিভাগঃ Mycota উপ-বিভাগঃ Eumycotina শ্রণীঃAscomycetals বর্গঃEndomycetales পরিবারঃSaccharomycetaceae গণঃSaccharomyces ইস্ট এক প্রকার এককোষী ছত্রাক যেটি বংশ বিস্তার ঘটায় মুকুল বিকশিত অযৌন জননের মাধ্যমে। Piškur, Jure; Compagno, Concetta (২০১৪-০৫-০৬)। Molecular Mechanisms in Yeast Carbon Metabolism (ইংরেজি ভাষায়)। Springer। আইএসবিএন 978-3-642-55013-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hoffman CS, Wood V, Fantes PA (অক্টোবর ২০১৫)। "An Ancient Yeast for Young Geneticists: A Primer on the Schizosaccharomyces pombe Model System"। Genetics (journal)। 201 (2): 403–23। ডিওআই:10.1534/genetics.115.181503। পিএমআইডি 26447128। পিএমসি 4596657 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬, পৃঃ ১৫০
সুপারস্কেপ

সুপারস্কেপ, মোবাইল ফোন গেমস প্রস্তুতকারী প্রতিষ্ঠান। এটি বেশ কয়েকটি মোবাইল ফোন গেমস তৈরি করেছিল যেগুলো টুয়েন্টিয়েথ সেঞ্চুরি ফক্স, ইউনিভার্সাল স্টুডিওস, সনি পিকচার্স মোবাইল এন্ড গ্লোবাল ওয়্যারলেস এন্টারটেনমেন্টের মতো কোম্পানীগুলো থেকে লাইসেন্সপ্রাপ্ত। প্রতিষ্ঠানটি প্রতিষ্ঠিত হয় ১৯৮৩ খ্রিষ্টাব্দে। ২০০৮ খ্রিষ্টাব্দের প্রথমদিকে গ্লু মোবাইল এটিকে কিনে নেয়। তৈরিকৃত গেমসের আংশিক তালিকা- এলিয়েন ভার্সাস প্রিডেটর ও এলিয়েন ভার্সাস প্রিডেটর ২ ফাইট ক্লাব ইন্ডিপেন্ডেন্স ডে এ এম এফ এক্সট্রিম বোলিং হার্লেম গ্লোবট্রটার্স Aliens Versus Predator2 ফাইট ক্লাব (চলচ্চিত্র)
মাইহার ঘরানা

মাইহার ঘরানা হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরন যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরন গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের প্রাধান্য বজায় থাকতো। তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদেরকে স্থাপিত করেছেন, এবং পান্ডিত্য দিয়ে সঙ্গীত জগৎকে সমৃদ্ধ করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সুরবাহারে তাঁর কন্যা অন্নপূর্ণা দেবী, সেতারে জামাতা পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ। অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত ঘরানা হতে আসেন নি। তবে তাঁর পরিবারের অনেকেই সঙ্গীতের সঙ্গে যুক্ত ছিলেন। তিনি তার সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন। মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তাঁর সাঙ্গীতিক ধরনে ভিন্নতা প্রকাশ পায়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরনের উপর ভিত্তি করে রাগের রূপ প্রকাশ করেন। বাবা আচার্য আলাউদ্দীন খান সাহেব অন্নপূর্ণা দেবী ওস্তাদ আলী আকবর খান পণ্ডিত রবি শংকর পণ্ডিত নিখিল ব্যানার্জী পণ্ডিত পান্নালাল ঘোষ পার্থ সারথী পণ্ডিত বিষ্ণু মোহন ভাট পণ্ডিত জি. এস. সচদেব আশীষ খান জামালউদ্দিন ভারতীয়া পণ্ডিত কমল মল্লিক মিউজিক নির্ভানা ওয়েব্যাক মেশিনে আর্কাইভকৃত ৬ সেপ্টেম্বর ২০০৬ তারিখে
আলবেনিয়ার জাতীয় পতাকা

আলবেনিয়ার জাতীয় পতাকা হল লাল বর্ণের, যার কেন্দ্রস্থলে একটি কালো বর্ণের দুই-মাথা ওয়ালা ঈগল পাখি রয়েছে। এটি ১৫শ শতকে উসমানীয় সাম্রাজ্যের বিরুদ্ধে বিদ্রোহ করা আলবেনীয় বিপ্লবী সিকান্দরবেগের পতাকা অনুসারে প্রণীত। সিকান্দরবেগের ঐ বিদ্রোহের ফলে ১৪৪৩ হতে ১৪৭৮ সাল পর্যন্ত আলবেনিয়া স্বাধীন ছিল। বর্তমান পতাকাটি এপ্রিল ৭, ১৯৯২ সালে প্রবর্তন করা হয়। কিন্তু পূর্বের আলবেনীয় সরকার, যেমন রাজতন্ত্রী আলবেনিয়া, ও যুদ্ধ পরবর্তী কমিউনিস্ট সরকারও প্রায় একই পতাকা ব্যবহার করতো (রাজতন্ত্রের সময় ঈগলটির উপরে সিকান্দরবেগের শিরোস্ত্রাণ, আর কমিউনিস্ট আমলে হলুদ রেখায় তৈরি লাল রঙের তারকা ছিল)। "Flag of Albania | Meaning, Emblem & History | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৮।
গঙ্গা (দ্ব্যর্থতা নিরসন)

গঙ্গা দেবী - হিন্দু দেবী গঙ্গা নদী - ভারত ও বাংলাদেশের অন্যতম নদী। গঙ্গা - সমরেশ বসুর একটি উপন্যাস। গঙ্গাখেদ - ভারতের মহারাষ্ট্র রাজ্যের পারভানি জেলার একটি শহর । গঙ্গাছড়া উপজেলা - বাংলাদেশের রংপুর জেলার অন্তর্গত একটি উপজেলা। গঙ্গানগর - ভারতের রাজস্থান রাজ্যের গঙ্গানগর জেলার একটি শহর। গঙ্গাপুর - ভারতের মহারাষ্ট্র রাজ্যের আউরঙ্গাবাদ জেলার একটি শহর। গঙ্গারামপুর - ভারতের পশ্চিমবঙ্গ রাজ্যের দক্ষিণ দিনাজপুর জেলার একটি শহর ও পৌরসভা এলাকা । গঙ্গারিডাই - প্রথম খ্রিষ্টপূর্বাব্দ থেকে দ্বিতীয় খ্রিস্টাব্দের মধ্যবর্তী সময়ে গি্রক ও ল্যাটিন লেখায় একটি জনগোষ্ঠী ও একটি দেশের নাম। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
তরাই

তরাই (নেপালি: तराई, tarāī) হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত। তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই। JOHNSINGH, A.J.T. (১৯৯২)। "Prey selection in three large sympatric carnivores in Bandipur"। Mammalia। 56 (4)। আইএসএসএন 0025-1461। ডিওআই:10.1515/mamm.1992.56.4.517।  WWF: Map of ecological divisions of Nepal, showing the Terai
চোরাবালি

২০১২ সালের চলচ্চিত্রের জন্য দেখুন চোরাবালি। চোরাবালি (ইংরেজি: Quicksand) হলো বালি বা পলিজাতীয় দানাদার পদার্থ, মাটি ও নোনাজলের কোলয়েডীয় মিশ্রণ যা আপাতদৃষ্টিতে কঠিন মনে হতে পারে, কিন্তু মৃদু আলোড়ন সৃষ্টি করলে বা এর উপর চাপ ১%-এর বেশি বৃদ্ধি করলে (যেমন এর উপর দিয়ে হাঁটা শুরু করলে) প্রথমে হঠাৎ সান্দ্রতা কমে তরলীকরণ ঘটে, কিন্তু তারপর এর মধ্যে আলোড়নকারী বস্তুর (যেমন চলমান পা) চারদিকে কোলয়েডের দানা অংশের ঘনীভবন ঘটে ও স্থানীয় সান্দ্রতা খুব বৃদ্ধি পায় ও ছাড়িয়ে নেওয়া খুব মুশকিল হয়। চোরাবালি নদীতে, চরে কিংবা সমুদ্রের সৈকতের বালুতে প্রায়ই দেখা যায়। চলচ্চিত্র ইত্যাদিতে নাটকীয়ভাবে দেখালেও চোরাবালিতে কেউ পুরো ডোবেনা — মানুষের আপেক্ষিক গুরুত্বে চোরাবালিতে ভেসে থাকা উচিত। যেখানে চোরাবালির ঘনত্ব ২ গ্রাম/ মিলিলিটার, সেখানে মানুষের শরীরের ঘনত্ব ১গ্রাম/মিলিলিটার। এই ঘনত্বে  সম্পূর্ণ ডুবে যাওয়া অসম্ভব, বড়জোর কোমর পর্যন্ত ডুবে যাবে৷ এমনকি, চোরাবালির থেকে বেশি ঘনত্বের জিনিসও ডুববে না, বরং ভেসে থাকবে। উদাহরণস্বরূপ- অ্যালুমিনিয়ামের ঘনত্ব ২.৭ গ্রাম/মিলিলিটার। সাধারণত চোরাবালিতে কেউ আটকে গেলে স্বীয় চেষ্টায় তা থেকে উঠে আসতে পারে না মানুষ, তখন সহায়তাকারীর দরকার হয়। এজন্য বিভিন্ন সমুদ্র সৈকতে লাইফগার্ডদের এইজাতীয় দুর্যোগ মোকাবিলা করার জন্য বিশেষ প্রশিক্ষণ দেওয়া হয়। এই ধরনের স্থানে সতর্কতার সঙ্গে চলা উচিত। চোরাবালিতে আটকে গেলে নড়াচড়া না করে কারো সাহায্য নেওয়া সর্বোত্তম। "Quicksand Science: Why It Traps, How to Escape"। Science (ইংরেজি ভাষায়)। ২০০৫-০৯-২৮। সংগ্রহের তারিখ ২০২২-০৫-০১।  উইকিমিডিয়া কমন্সে চোরাবালি সম্পর্কিত মিডিয়া দেখুন। Howstuffworks.com - How quicksand works "What is quicksand?"। Scientific American।
মোন্তেভিদেও

মোন্তেভিদেও (স্পেনীয়: Montevideo; /ˌmɒntɪvɪˈdeɪoʊ/, স্পেনীয় উচ্চারণ: [monteβiˈðeo]) উরুগুয়ের রাজধানী ও বৃহত্তম শহর। শহরটি মোন্তেভিদেও ডিপার্টমেন্টের প্রাদেশিক রাজধানী। এটি দেশের দক্ষিণাঞ্চলে রিও দে লা প্লাতা নদীর তীরে অবস্থিত। প্রশস্ত রাস্তাবিশিষ্ট উরুগুয়ের বৃহত্তম এই শহর দেশটির প্রধান অর্থনৈতিক, প্রশাসনিক ও সাংস্কৃতিক কেন্দ্র। উরুগুয়ের বেশির ভাগ মাংস ও পশম প্রক্রিয়াকরণ কারখানা এবং অন্যান্য শিল্পকারখানাও এই শহরের মেট্রোপলিটান এলাকাতে অবস্থিত। শহরে আরও আছে একটি বৃহৎ মৎস্য আহরণ শিল্প। মোন্তেভিদেওর বন্দরের মাধ্যমেই উরুগুয়ের বেশিরবভাগ বৈদেশিক বাণিজ্য সম্পাদিত হয়। বহু পর্যটক শহরটিতে ও সংলগ্ন সমুদ্র সৈকতগুলিতে বেড়াতে আসেন। উল্লেখযোগ্য দর্শনীয় স্থানের মধ্যে আছে কেররো নামের পাহাড়টি। এই পাহাড়টি থেকেই শহরের নামকরণ এসেছে। মোন্তেভিদেও একটি পর্তুগিজ বাক্যাংশ “Monte vide eu” অর্থাৎ “আমি একটি পাহাড় দেখতে পাই” থেকে এসেছে। উরুগুয়ের জাতীয় নায়ক হোসে গের্বাসিও আর্তিগাসের সমাধিও এখানে অবস্থিত। আরও আছে জাতীয় আইনসভার প্রাক্তন ভবন কাবিলদো এবং ১৭৯০-১৮০৪ সালে নির্মিত একটি কারুকার্যময় ক্যাথিড্রাল। মোন্তেভিদেওতে প্রজাতন্ত্রের বিশ্ববিদ্যালয় (১৮৪৯), উচ্চশিক্ষা ইন্সটিটিউট (১৯২৮), জাতীয় ইতিহাস জাদুঘর (১৯০০), এবং জাতীয় চারুকলা জাদুঘর (১৯১১) অবস্থিত। ১৭২৬ সালে বুয়েনোস আইরেসের স্পেনীয় গভর্নর মোন্তেভিদেও শহর প্রতিষ্ঠা করেন, যাতে ব্রাজিল থেকে পর্তুগিজেরা দক্ষিণে অনুপ্রবেশ করতে না পারে। ১৯শ শতকের শুরুর দিকে শহরটির নিয়ন্ত্রণ একাধিকবার স্পেনীয় ও পর্তুগিজদের মধ্যে হাতবদল হয়। শেষ পর্যন্ত ব্রিটিশদের আংশিক হস্তক্ষেপে এটি স্বাধীন উরুগুয়ের রাজধানী হিসেবে আত্মপ্রকাশ করে। ১৮২৮ সালে স্পেনীয় আর্জেন্টিনা ও পর্তুগিজ ব্রাজিলের মধ্যে একটি সংঘর্ষনিবারক প্রাবর-রাষ্ট্র (buffer state) হিসেবে উরুগুয়েকে প্রতিষ্ঠা করা হয়েছিল। উরুগুয়ের গৃহযুদ্ধের সময় ৯ বছর (১৮৪৩-১৮৫১) শহরটি ছিল। একই সময়ে এটি দক্ষিণ আমেরিকার একটি প্রধান বন্দরে পরিণত হয়। ১৯শ শতকের শেষে এবং ২০শ শতকের শুরুতে বহু ইউরোপীয়, বিশেষত স্পেনীয় ও ইতালীয়রা শহরটিতে অভিবাসী হয়। এরপর গ্রাম থেকে রাজধানীমুখী জনগণই শহরটির বৃদ্ধিতে মূল ভূমিকা রেখেছে। কার্লোস আন্দ্রেস সানচেজ "Indicadores Demográficos del Uruguay. Período 1996–2025"। National Statistical Institute। ১ মে ২০১১ তারিখে মূল থেকে আর্কাইভ করা। সংগ্রহের তারিখ 1 December 2010 (স্পেনীয়)। Demographic Indicators Uruguay. Period 1996–2025  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Introducing Montevideo"। Lonely Planet। সংগ্রহের তারিখ ১৬ নভেম্বর ২০১০।  "Montevideo"। Encyclopædia Britannica। সংগ্রহের তারিখ ১৬ নভেম্বর ২০১০।  "Santiago: tercera en calidad de vida, 133ª en salubridad" (Spanish ভাষায়)। newspaper। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১২। article that mentions the three Latin American cities with highest quality of life according to the MHRC 2007 investigation উদ্ধৃতি শৈলী রক্ষণাবেক্ষণ: অচেনা ভাষা (link) "Montevideo, la mejor ciudad para vivir de América Latina"। Uruguayan newspaper। সংগ্রহের তারিখ ১৭ নভেম্বর ২০১০। Montevideo, the best town to live in Latin America [স্থায়ীভাবে অকার্যকর সংযোগ] "Article from the Café (স্পেনীয়)[[বিষয়শ্রেণী:স্পেনীয় ভাষার বহিঃসংযোগ থাকা নিবন্ধ]]"। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১২।  ইউআরএল–উইকিসংযোগ দ্বন্দ্ব (সাহায্য) মোন্তেভিদেও শহরের ওয়েবসাইট
পুঁই শাক

পুঁই ( Basella alba) এক প্রকার লতা জাতীয় উদ্ভিদ। পুঁই গাছের পাতা ও ডাঁটি শাক হিসেবে খাওয়া হয় বলে সচরাচর একে পুঁই শাক হিসাবে উল্লেখ করা হয়। পুঁই Basellaceae গোত্রভুক্ত বহুবর্ষজীবী উষ্ণমণ্ডলীয় গাছ। বাংলাদেশে, পশ্চিমবঙ্গে, আসামে এবং ত্রিপুরায় সর্বত্র এর চাষ হয়ে থাকে। এর ভাজি এ সব এলাকার মানুষের প্রিয় সহযোগী খাবার। এটি নরম বহুশাখা যুক্ত উদ্ভিদ। এর মাংসল লতা দ্রুতবেগে দৈর্ঘে ১০ মিটার অবধি বাড়তে পারে। এর মোটা, অনেকটা রসালো, হরতন আকৃতির পাতাতে মৃদু সুগন্ধ আছে। পাতা মসৃণ, খানিকটা পিচ্ছিল ভাব আছে। পুঁই-এর একটি গোত্র লাল-পুঁইয়ের (Basella alba 'Rubra') এর পুর্ণবয়স্ক কাণ্ড লালচে বেগুনী রং এর যা লাল পুঁই ডাঁটা হিসাবে পরিচিত। পুঁইয়ের ফুল সাদা অথবা লাল। ফল মটর দানার মতো। পাকা ফল বেগুনি রঙের। চৈনিক ও বাঙালি রান্নায় এটি বহুল ব্যবহৃত। বাংলাদেশ, পশ্চিমবঙ্গ, আসাম ও ত্রিপুরায় পুঁই শাকের ভাজি দুপুরের প্রিয় খাদ্য। এছাড়া মাছ রাঁধতে পুঁই শাক ব্যবহার করা হয়। আফ্রিকায় অড়হড়ে পুঁই ডাঁটার রান্না প্রচলিত আছে। উত্তর ভিয়েতনামে কাঁকড়ার মাংস, ধুঁধুঁল (luffa) ও পাটশাকের (corchorus olitorius) সঙ্গে পুঁইয়ের সুপ খুব জনপ্রিয় খাবার। মালাবার উপকূলে সুপ ঘন করার জন্য ও রসুন ও লংকার সঙ্গে ভাজা হিসাবে এটি খাওয়ার প্রচলন আছে। অন্যান্য অনেক শাকের মত এর মধ্যে অনেক ভিটামিন এ, ভিটামিন সি, লোহা, ও ক্যালসিয়াম আছে। এছাড়া ক্যালরির ঘনত্ব কম। তদুপরি ক্যালরি-প্রতি আমিষের পরিমাণও বেশি। এর মধ্যে ছিবড়ের পরিমাণ বেশি। পুঁই শাক পুষ্টিকারক ও তৃপ্তিকারক। পাতাসহ সমগ্র গাছ ভেষজ গুণাবলী সম্পন্ন। পাতা মূত্রকারক। গনোরিয়া রোগে এটি উপকারী। অর্শ রোগে অতিরিক্ত স্রাব, অতিসার প্রভৃতিতে অন্যান্য উপদানের সঙ্গে পুঁই শাকের ব্যবহার আছে। পুঁই শাকের পাতার রস ছোটদের সর্দি, কোষ্ঠবদ্ধতা প্রভৃতিতে উপকার দেয়। পুঁই শাকের রস মাখলে গোদে আরাম হয়। সবুজ পাতায় সবুজ ক্লোরফিলের প্রাচুর্যের কারণে এবং লাল পুঁইয়ের ডাঁটায় লাল জ্যান্থফিলের আধিক্যের জন্য এদের রঙ্গক হিসাবেও ব্যবহার করা যায়। Kew World Checklist of Selected Plant Families, Basella alba এর ইংরেজি নাম Basella alba, কোঙ্কনী নাম valchi bhaji, কন্নড় নাম basale soppu, তেলুগু নাম bachhali, তামিল নাম kodip pasaLi (கொடிப்பசளி)। ইংরেজিতে এর অন্য নাম মালাবার নাইটশেড, মালাবারের আরোহী পালং, broad bologi, poi baagi,calaloo and buffalo spinach ইত্যাদি। এর ভিয়েতনামি নাম mồng tơi। পালং বা spinach এর সঙ্গে খুব দূরের সম্পর্ক হলেও একে মালাবার- বা সিংহলীয়- বা ভারতীয়-, পূর্বভারতীয়- সুরিনামীয়-, চৈনিক- বা ভিয়েতনামি পালং নামে ডাকা হয়ে থাকে। Grubben, G.J.H. & Denton, O.A. (2004) Plant Resources of Tropical Africa 2. Vegetables. PROTA Foundation, Wageningen; Backhuys, Leiden; CTA, Wageningen. উইকিমিডিয়া কমন্সে Basella alba সংক্রান্ত মিডিয়া রয়েছে। টেমপ্লেট:Unimelb PROTAbase on Basella alba Photo and multilingual synonyms University of Florida Agricultural Extension ওয়েব্যাক মেশিনে আর্কাইভকৃত ৩১ জুলাই ২০১০ তারিখে Evaluation of tropical leaf vegetables in the Virgin Islands Malabar Spinach Basella alba, B. ruba (WorldCrops)
১৯৩৬

উইকিমিডিয়া কমন্সে ১৯৩৬ সংক্রান্ত মিডিয়া রয়েছে। ১৯ জানুয়ারি ১৯৩৬ সালে জিয়াউর রহমান জন্মগ্রহণ করেন। ১৯ জানুয়ারি- শহিদ প্রেসিডেন্ট জিয়াউর রহমান জন্ম গ্রহণ করেন। ২৮ মার্চ - মারিও বার্গাস ইয়োসা নোবেল বিজয়ী স্পেনীস সাহিত্যিক। ১৮ মে - এস এম আহমেদ হুমায়ুন, বাঙালি লেখক ও সাংবাদিক। ১১ নভেম্বর - সুজান কোনার, মার্কিন টেলিভিশন ও চলচ্চিত্র অভিনেত্রী।
১৯৮৩

উইকিমিডিয়া কমন্সে ১৯৮৩ সংক্রান্ত মিডিয়া রয়েছে। ১৯৮৩ গ্রেগরীয় বর্ষপঞ্জীর একটি সাধারণ বছর। ১৩ জানুয়ারি - ইমরান খান, ভারতীয় অভিনেতা। ৪ আগস্ট - গ্রেটা গারউইগ, মার্কিন অভিনেত্রী, চলচ্চিত্র পরিচালক ও চিত্রনাট্যকার। ১১ আগস্ট - ক্রিস হেমসওর্থ, অস্ট্রেলীয় অভিনেতা। ৪ এপ্রিল - গ্লোরিয়া সোয়ানসন, মার্কিন চলচ্চিত্র ও টেলিভিশন অভিনেত্রী ও প্রযোজক। (জ. ১৮৯৯) ১১ এপ্রিল - দোলোরেস দেল রিও, মেক্সিকান অভিনেত্রী। ১০ অক্টোবর - রাফ রিচার্ডসন, ইংরেজ মঞ্চ ও চলচ্চিত্র অভিনেতা। ১০ নভেম্বর - আ. ক. ম. মুজতবা, বাংলাদেশী সংগীতশিল্পী, বেহালা ও বংশীবাদক।
সান্দ্রতা

তরল পদার্থের অভ্যন্তরীণ ঘর্ষণের ফলে প্রবাহে (বয়ে যেতে) বাধা দেবার প্রবণতাকে সান্দ্রতা বলা হয়। তরল পদার্থ বলতে বস্তুত পদার্থের সেই দশাকে বোঝায়, যাতে তার উপর ব্যাবর্তন পীড়ন প্রয়োগ করলে তা বইতে আরম্ভ করে, যেখানে বয়ে যাওয়া বলতে তার বিভিন্ন তলের মধ্যে আপেক্ষিক গতিকেই বর্ণনা করা হয়।উদাহরণস্বরূপ বলা যায় মধুর সান্দ্রতা পানি থেকে বেশি। এই আপেক্ষিক গতির ফলে তলগুলি একে অপরের উপর একপ্রকার ঘর্ষণ জাতীয় বাধা (যা গতিশক্তিকে তাপ হিসাবে হারিয়ে যেতে দেয়) প্রদান করে যার ফলে এক তল থেকে আরেক তলে তরলের বিভিন্ন গভীরতায় প্রবাহবেগ সঞ্চারে আপেক্ষিক পার্থক্য থেকে যায়। সান্দ্রতা বলের মান তরল পদার্থের সান্দ্রতা গুনাঙ্ক এবং গভীরতার সঙ্গে উপর্যুক্ত গতিপার্থক্য কত দ্রুত বদলায় তার দ্বারা পরিমাপ করা যায়। আইজ্যাক নিউটন বলেন, সমান্তরাল সরলরৈখিক প্রবাহে বিভিন্ন তলের মধ্যে ব্যাবর্তন পীড়ন τ {\displaystyle \tau } , গভীরতার সঙ্গে উপর্যুক্ত গতিপার্থক্য পরিবর্তনের হার, ∂ u ∂ y {\displaystyle {\partial u \over \partial y}} এর সমানুপাতিক, τ = μ ∂ u ∂ y {\displaystyle \tau =\mu {\frac {\partial u}{\partial y}}} যেখানে μ {\displaystyle \mu } তরলের সান্দ্রতা গুনাঙ্ক। "viscosity"। Merriam-Webster Dictionary।  Symon, Keith (১৯৭১)। Mechanics (3rd সংস্করণ)। Addison-Wesley। আইএসবিএন 0-201-07392-7।
১৯০২

উইকিমিডিয়া কমন্সে ১৯০২ সংক্রান্ত মিডিয়া রয়েছে। ১৯০২ একটি সাধারণ বছর যেটি বুধবার দিয়ে শুরু। মে ২০ - কিউবা নিজেকে একটি প্রজাতন্ত্র হিসাবে ঘোষণা করে। ২৭ ফেব্রুয়ারি - জন স্টাইনবেক, মার্কিন ঔপন্যাসিক। (মৃ. ১৯৬৮) ১৬ জুন - বারবারা ম্যাকলিন্টক, নোবেল বিজয়ী বংশগতিবিদ। ৭ আগস্ট - অ্যান হার্ডিং, মার্কিন মঞ্চ, চলচ্চিত্র, বেতার ও টেলিভিশন অভিনেত্রী। (মৃ. ১৯৮১) ২৮ অক্টোবর - এলসা ল্যানচেস্টার, ইংরেজ অভিনেত্রী। (মৃ. ১৯৮৬) সেপ্টেম্বর ২৯ - এমিল জোলা, ফরাসী ঔপন্যাসিক। ১৯ ডিসেম্বর - রাফ রিচার্ডসন, ইংরেজ মঞ্চ ও চলচ্চিত্র অভিনেতা। পদার্থবিদ্যা - হেন্ড্রিক আন্টোন লোরেন্‌ৎস এবং পিটার জেমান রসায়ন - হের্মান এমিল ফিশার চিকিত্সাবিদ্যা - রোনাল্ড রস সাহিত্য - টেওডোর মম্‌জেন শান্তি - এলি দ্যুকোমাঁ এবং শার্ল-আলবের গোবা পঞ্জিকা ১৯০২